### Resumé

Det økonomiske resultat for [adresse] i 2024 udgør 11,181 mio. offentlige kr. Heraf er de 8,177 mio. kommunale kr. Til sammenligning var resultatet i 2023 8,6 mio. offentlige kr. og lige knap 6,7 mio. kommunale kr. Budgetmålet for begge år er 7,2 mio. kommunale kr. Resultatet for 2024 er dermed opnået med et plus på yderligere 977.484 kr.

### Sagsfremstilling

Kontrolgruppen arbejder med anmeldelser og undringer/mistanker, der kræver en særlig dybdegående undersøgelse og kontrol. Organisatorisk er Kontrolgruppen forankret i [adresse], og den er bemandet med 4,3 årsværk. Overordnet set er formålet med kontrolarbejdet at minimere misbrug med sociale ydelser og stoppe uberettigede udbetalinger tidligst muligt. Kontrolarbejdet i 2024 har resulteret i 11,181 mio. offentlige kr., heraf er de 8,177 mio. kommunale kr.

Tabellen opsummerer arbejdet i kontrolgruppen for 2024.

![](data:image/jpeg;base64...)

Antallet af sager i 2024 har været væsentligt højere end i Jack Jessen har der været fokus på at udnytte, at sygedagpengesystemet ([adresse]) nu leverer tilfredsstillende data til registersamkøring, og da Kontrolgruppen samtidig har arbejdet sammen med sygedagpengeenheden i Vejle Kommune omkring usædvanligt sygefravær, har det resulteret i et samlet resultat vedr. sygedagpenge på 2.337.541 kr.

Antallet af anonyme anmeldelser er faldet fra 68 i 2023 til 26 i 2024. Dette har dog ikke påvirket resultatet for denne kanal. Der ses en stigning fra 469.110 kr. i 2023 til 810.132 kr. i 2024.

De områder, som har bidraget med den største stigning fra 2023 til 2024 er Al-Caponesamarbejdet, de anonyme anmeldelser, sager som Kontrolgruppen har optaget af egen drift, samt et samarbejds-projekt med Dagtilbud vedrørende økonomisk friplads. Projektet tog udgangspunkt i et servicebrev til alle modtagere af økonomisk friplads med det formål at reducere antallet af uberettigede modtagere af denne ydelse. Projektet har bidraget med 320.148 kr. til det kommunale resultat.

I 2024 er der arbejdet med udvikling af samarbejdet mellem Kontrolgruppen og ydelsesenhederne. Øget samarbejde skal medvirke til og understøtte en fælles forståelse og professionel håndtering af mistanke om og konkrete forekomster af snyd med offentlige ydelser.

Det kommunale resultat afhænger af de sager, der er behandlet, og hvilke ydelser der er tale om. Flere behandlede sager er ikke nødvendigvis lig med et bedre resultat. Sager, der kommer fra registersamkøring, sager fra kommunens egen organisation og sager fra anonyme anmeldelser giver det bedste resultat i kommunale kroner. Fra registersamkøring vedrører 40% af sagerne økonomisk friplads, 34,8% kontanthjælp og sygedagpenge udgør 24,3%. Når andelen af de opgjorte uberettigede ydelser opgøres i resultat i kommunale kroner, udgør kontanthjælp 22%, sygedagpenge 28,6%, mens hele 41,9 % vedrører økonomisk friplads. For de interne anmeldelser vedrører næsten 35,8% kontanthjælp, 24,7% sygedagpenge og 16% økonomisk friplads.
Fra de anonyme anmeldelser er 38% vedrørende økonomisk friplads, 18% kontanthjælp og 18% vedrører sygedagpenge.

I sager fra andre myndigheder som Lufthavne, Politi, SØIK og SKAT udveksles oplysninger med kommunerne til videre sagsbehandling, når disse myndigheder møder borgere, der er på offentlig forsørgelse.

Der har i 2023 ikke været udvekslet oplysninger med SKAT og SØIK med resultat til følge, men både antallet af henvendelser fra lufthavnstilsynet og politiet er stabilt og har i 2024 bidraget med 547.489 kr. til det kommunale resultat.

Udbetaling [adresse] kan i henhold til Lov om Udbetaling [adresse] anmode kommunerne om at indkalde en borger til samtale på Udbetaling Danmarks vegne. Der er dog set et fald i antallet af henvendelser over de seneste år.

![](data:image/jpeg;base64...)

I 2025 arbejdes der videre med udvikling af samarbejdet mellem Kontrolgruppen og ydelses-enhederne. Kontrolgruppen og leder af Borgerservice vil fremover deltage i henholdsvis inspirations- og vidensdelingsmøder om kontrolområdet med både medarbejdere og ledere på ydelsesområderne. Der arbejdes desuden på at introducere nye fokusrapporter på de igangværende sager for at bidrage til et hurtigere sagsgennemløb, løbende opfølgning samt, at sager ikke forældes.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 4. marts 2025, punkt 41:

at årets resultat for Kontrolgruppen tages til efterretning, og

at årsrapporten godkendes.

#### Beslutning fra Kultur- og Idrætsudvalget, den 4. marts 2025, punkt 41:

Taget til efterretning.

Årsrapporten anbefales.

Camilla Henriksen og Jesper Knudsen deltog ikke i sagens behandling.

#### Beslutning fra Økonomiudvalget, den 17. marts 2025, punkt 80:

Taget til efterretning.

Årsrapporten anbefales.

### Beslutning

Godkendt.